open-index/open-wikipedia-markdown huggingface dataset:
Robert Esdaile

**Robert Clarke Esdaile** (født 24. oktober 1918 i Toronto i Canada, død 24. november 1987 i Bærum) var en norsk-canadisk arkitekt, skulptør og maler.

Han studerte 1936&ndash;1941 ved McGill-universitetet i Montréal og deretter ved Cambridge-universitetet, siden foreleste han ved McGill-universitetet og var arkitekt i Bærum 1948&ndash;1954. Fra 1955 hadde han sitt eget arkitektkontor i Oslo. 1965&ndash;1971 var han foreleser ved Arkitekthøgskolen og fra 1971 professor ved Norges tekniske høgskole (NTH).

Han har blant annet utført dekorasjoner på skolene Haugestua og på Høvik barneskole i Bærum, Sofienborg i Oslo og i Hovedbygningen på NTNU (tidligere NTH) Gløshaugen.

## Referanser


## Eksterne lenker
Robert Clarke Esdailes privatarkiv finnes ved NTNU Universitetsbiblioteket
Lars Eskeland

**Lars Eskeland** (1867–1942) var en norsk skolemann og forfatter.

Eskeland skrev flere lærebøker og flere biografier, blant annet om Ole Vig og Ivar Aasen, og skrev dessuten teksten til «Vossasongen». Han var bestyrer ved Voss Folkehøgskule fra 1895 til 1927, da han måtte gå av etter å ha konvertert til katolisismen. I 1949 ble det avduket en statue av Lars Eskeland på Voss, laget av billedhuggeren Torleiv Agdestein.

Han var også formann i Vestlandske Mållag (1904–1911) og Norsk Måldyrkingslag (1928–1942).

Lars Eskeland var bror til skolemannen Severin Eskeland og onkel til forfatteren Ivar Eskeland.

## Bibliografi
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Priser og utmerkelser (utvalg)
* 1926 – Melsom-prisen

## Referanser


## Eksterne lenker
*
Kristian Lykkeslet Strømskag

**Kristian Lykkeslet Strømskag** (født 5. august 1980) er en norsk dramaturg og dramatiker. Lykkeslet Strømskag er utdannet ved 
Universitetet i Oslo med hovedfag i Nordisk litteratur. Han har studert dramaturgi ved Humboldt-universitetet i Berlin og er ansatt som dramaturg ved Nationaltheatret. Han har tidligere arbeidet ved Teatret Vårt, Rogaland Teater, Den Nationale Scene og Kabul Teater i Afghanistan. I 2006 debuterte han som dramatiker med *Havfruens sønn* til Ibsenåret. Høsten 2011 skrev han teksten *Onkel Sam* for Litteraturhuset. *Til Kongo* hadde urpremiere på Teatret Vårt 30. august 2012. Andre stykker er *Til Valhall* og *Vi er Norge*. Fra 2014-2016 var han husdramatiker ved Dramatikkens hus. *Kjære Europa* hadde premiere på Festspillene i Bergen i 2016. *Festning Europa* ble spilt på Det Norske Teatret høsten 2016. Lykkeslet Strømskag tiltrådte i august 2019 som teatersjef på Teatret Vårt, regionteatret i Møre og Romsdal.

## Verk av Kristian Lykkeslet Strømskag
* Slåttekar i himmelen (2020, teatermanus, dramatisering  roman av Edvard Hoem)
*Kransen, Kristin Lavransdatter (2019, teatermanus, sammen med Kjersti Horn, dramatisering roman av Sigrid Undset) 
*Arv og miljø (2018, teatermanus, sammen med Kjersti Horn, dramatisering roman av Vigdis Hjorth) 
*Eit vintereventyr (2017, Teatermanus basert på romanen Eit vintereventyr av Jan Roar Leikvoll) 
* Festning Europa (2016, Teatermanus) 
* Kjære Europa (2016, Teatermanus) 
* Vi er Norge (2014, Teatermanus) 
* Til Valhall (2013, Teatermanus) 
* Til Kongo (2012, Teatermanus) 
* Onkel Sam (2011, Teatermanus) 
* Havfruens sønn (2006, Teatermanus) 

## Referanser
Norsk Jern- og Metallarbeiderforbund

**Norsk Jern- og Metallarbeiderforbund** var et norsk fagforbund som organiserte lønnstakere i jern- og stålverk, skipsbygging, mekanisk industri og verksteder. Forbundet ble stiftet i 1891. Fra 1905 var det tilsluttet Arbeidernes Faglige landsorganisasjon (senere LO). I 1907 inngikk forbundet den såkalte Verkstedsoverenskomsten med Mekaniske Verksteders Landsforening, og dette var den første moderne tariffavtale i Norge.

I 1960 gikk NJMF sammen med Norsk Støperiarbeiderforbund, som var stiftet i 1898. Norsk gullsmedarbeiderforbund gikk inn i NJMF fra 1. januar 1985. I 1988 slo Jern- og Metallarbeiderforbundet seg sammen med Norsk Bygningsindustriarbeiderforbund, Norsk Papirindustriarbeiderforbund, Norsk Skog- og Landarbeiderforbund og Bekledningsarbeiderforbundet, og dannet det nye Fellesforbundet.

## Formenn
*1891 Petter Pettersen
*1891 Harald Hansen
*1891-1892 Ole Georg Gjøsteen
*1892-1893 P. A. Pettersen
*1893-1895 E. Lundblad
*1895-1896 Emil Pedersen
*1896-1898 P. A. Pettersen
*1898&ndash;1909 &nbsp;Marius Ormestad
*1909-1912 Jørgen Borgen
*1912-1913 Hans Kristiansen
*1913-1919 Aksel Knudsen
*1919&ndash;1925&nbsp; Halvard Olsen
*1925-1931 Alfred Melgaard
*1931&ndash;1934&nbsp; Konrad Nordahl
*1934&ndash;1958&nbsp; Josef Larsson (Han satt i tukthus fra 1941 til 1945)
*1958&ndash;1966&nbsp; Tor Aspengren
*1966-1970 Per Andersen
*1970&ndash;1976&nbsp; Leif Skau
*1976&ndash;1979&nbsp; Lars Skytøen
*1979&ndash;1981&nbsp; Jan Balstad (fungerende leder)
*1981&ndash;1987&nbsp; Lars Skytøen
*1987-1988 John Stene

## Referanser


## Kilder
Terje Halvorsen: *Jern og metall 100 år. Bind 1 1891-1940*. Tiden norsk forlag, Oslo 1990. ISBN 82-10-03377-8

Terje Halvorsen: *Jern og metall 100 år. Bind 2 1940-1991*. Tiden norsk forlag, Oslo 1990. ISBN 82-10-03378-6
Raptus von Rupp

**Raptus von Rupp** er en av slektningene til Donald Duck. Han omtales ofte som Donalds onkel. 

Raptus von Rupp er en person med høy utdannelse. Han leser mange bøker. Samtidig er han en med sprelske påfunn. Han har kinnskjegg og hatt og går vanligvis med grønne klær.
Jon

**Jon** er en nordisk og baskisk kortform av mannsnavnet Johannes, som kommer fra det greske navnet *Ioannes*, «Gud er nådig». Navnet kan også være en kortform av Jonathan.

Jon har navnedag 24. juni i Norge og 21. august i Sverige.

## Utbredelse
Navnet er kjent brukt første gang i Norden på 1000-tallet gjennom den islandske biskopen Jón Ögmundsson (1052–1121). *Ion* er kun kjent brukt i fire runeinnskrifter fra vikingtiden, så navnet var neppe blant de alle mest brukte i Norden på den tiden.

*Jon* var et svært vanlig navn i Norge i middelalderen. Over 730 forskjellige menn med navnet er nevnt i Regesta Norvegica. *Jonn*, *Joenn* og *Jogenn* var vanlige mannsnavn i Norge på 1500-tallet. Over 1770 personer med disse navnene er nevnt i Norske Lensrekneskapsbøker 1548-1567.
*Jon* var også blant de mest populære navnene på nyfødte gutter i Norge på hele 1700-tallet og igjen i perioden ca. 1965–1985, men har siden falt i popularitet. 

*Jón* var det mest brukte mannsnavnet på Island på midten av 1800-tallet, og hele 1900-tallet.

*Jon* var et populært navn i USA fra 1930- til 1990-årene og hadde en popularitetstopp med 0,2% i 1965.

*Jon* er i dag et nokså vanlig navn i Norge. Varianten *Jón* er det mest brukte mannsnavnet på Island. 

|}

## Kjente personer med navnet
Personene i listen er ordnet kronologisk etter fødselsår.
* Jón Ögmundsson (1052–1121), islandsk biskop
* Jon Raude (død 1282), norsk erkebiskop
* Jon Eilevsson Steintjønndalen (1845–1902), norsk felemaker
* Ion Antonescu (1882–1946), rumensk diktator
* Ion Fiscuteanu (født 1937), rumensk skuespiller
* Jon Eikemo (1939–2025), norsk skuespiller
* Jon Skolmen (1940–2019), norsk underholdningsartist
* Jon Bing (1944–2014), norsk forfatter og professor
* Jon Michelet (1944–2018), norsk forfatter
* Jon Anderson (født 1944), engelsk rock-sanger, vokalist i bandet Yes
* Jon Balke (født 1955), norsk jazzmusiker 
* Jonn Serrie (født 1957), amerikansk komponist
* Jon Fosse (født 1959), norsk forfatter og dramatiker
* Jon Bon Jovi (født 1962), amerikansk artist og frontfiguren i bandet Bon Jovi
* Jon Stewart (født 1962), amerikansk komiker 
* Jon Almaas (født 1967), norsk komiker
* Jon Niklas Rønning (født 1979), norsk komiker
* Jon Lech Johansen (født 1983), norsk programmerer kjent som «DVD-Jon»
* Jon Aaraas (født 1986), norsk skihopper
* Jon Aberasturi (født 1989), spansk landeveissyklist
* Jon Izagirre (født 1989), spansk landeveissyklist
* Jon Rahm (født 1994), spansk golfspiller
* Lil Jon, amerikansk rapper

## Referanser


## Eksterne lenker
*
Konfliktmodell

**Konfliktmodell** er en modell for forståelse av samfunnet og forholdet mellom mennesker. Konfliktmodellen tar utgangspunkt i at noen samfunnsgrupper undertrykker andre. Derfor har samfunnsgruppene motstridende interesser. De grunnleggende konfliktene kan bare løses med kampmidler. Det motsatte av konfliktmodellen er harmonimodellen. 

## Konfliktmodellens betydning
Konfliktmodellen er viktig i marxismen. Marxistene har vært opptatt av forholdet mellom undertrykkende og undertrykte samfunnsklasser. Marxistene mener at de undertrykte må ta kampmidler i bruk for å få i gjennom\forsvare sine interesser. Dette er klart prega av konfliktmodellen.

## Kritikk av konfliktmodellen
Konfliktmodellen har vært kritisert, spesielt av konservative, fordi konstant konflikttenking kan virke destabiliserende og destruktivt. Funksjonalismen har ofte blitt sett på som et slags konservativt svar på konfliktmodellen. Denne retningen har igjen på sin side blitt kritisert av konflikteoretikere for å skjule undertrykkelsesmekanismer i samfunnet.
Klaus Knegg

**Klaus Knegg** (eng. **Horace Horsecollar**) er en tegnefilm- og tegneseriefigur skapt av Ub Iwerks og Walt Disney. Klaus Knegg opptrer som regel som bifigur i fortellingene om Mikke Mus. Hans første opptreden var i filmen *The Plow Boy* fra 1929. Klaus Knegg er en hest og går alltid med et karakteristisk bogtre rundt halsen. Han er venn av Mikke Mus, Langbein og Klara Ku.

Noen ganger er det små antydninger om en romantisk forbindelse mellom Klaus og Klara, selv om seriene aldri har utdypet dette. Også mellom Klara og Langbein kan det til tider hintes om en mulig romantisk tiltrekning, men Klaus og Langbein ser ikke ut til å oppfatte hverandre som rivaler.

## Eksterne lenker
* Klaus Knegg klikk.no
Trafford

**Trafford** er et administrativt distrikt med status som *[[metropolitan borough]]* i Stor-Manchester i England. Administrasjonssenteret er Stretford.

Distriktet ble opprettet 1. april 1974 ved sammenslåing av Altrincham, Sale, Bowdon, Hale og deler av Bucklow landdistrikt i Cheshire samt Stretford og Urmston i Lancashire.

Elven Mersey renner gjennom distriktet og deler det i North Trafford og South Trafford. Den utgjør også grensen mellom de tradisjonelle grevskapene Lancashire og Cheshire. 

## Steder i distriktet

* Altrincham, Ashton-upon-Mersey
* Bowdon, Broadheath, Brooklands
* Carrington, Combrook
* Davyhulme, Dunham Massey
* Firswood, Flixton
* Gorse Hill
* Hale, Hale Barns
* Lostock
* Old Trafford, Oldfield Brow
* Partington
* Sale, Sale Moor, Stretford
* Timperley, Trafford Park
* Urmston
* Warburton, West Timperley

## Kultur
Trafford er hjemstedet til Manchester United F.C. med deres hjemmebane Old Trafford og treningsanlegget *Carrington*, navnene på disse kommer fra stedene de ligger (se avsnittet over). I Trafford finner man også Lancashire County Cricket Club, samt Imperial War Museum North som har holdt til her siden 2002.
## Eksterne lenker
*
Warrington

**Warrington** er en by med status som enhetlig myndighet i Cheshire i nordvestlige England. Omkring tre fjerdedeler av befolkningen i distriktet bor i selve Warrington by, mens resten bor i omegnen som også er inkludert i den enhetlige myndigheten. Det er lokalisert ved bredden av elven Mersey, nær 30&nbsp;km øst for Liverpool, og 26&nbsp;km vest for Manchester. I 2011 var befolkningen på 202 228 innbyggere; dens befolkning er mer enn doblet siden den ble utpekt som «ny by» i 1968. Befolkningen av byens utviklingsområder utgjør 165 456, noe som rangert som 46. av alle urbane områder i Storbritannia.

Historisk har byen tilhørt Lancashire, ble i 1974 slått sammen med Lymm, Runcorn landdistrikt og deler Warrington landdistrikt og overført til det seremonielle grevskapet Cheshire. I Redcliffe-Maud-rapporten ble det foreslått at distriktet skulle tilhøre Stor-Manchester, men dette ble endret ved lobbyvirksomhet. Lokalbefolkningen ville helst fortsette å tilhøre Lancashire, men dette var ikke mulig ettersom distriktet da ville blitt en eksklave. I 1998 fikk Warrington status som enhetlig myndighet.

Warrington ble grunnlagt av romerne som en viktig krysningspunkt ved elven Mersey. En ny bosetning ble etablert i angelsaksisk tid. I middelalderen hadde Warrington blitt en markedsby ved det laveste krysningspunktet av elven. En lokal tradisjon av tekstil- og ullproduksjon er datert fra denne tiden.

## Referanser


## Eksterne lenker
* 

* Warrington Borough Council
Fylkesvei 735 (Hedmark)

**Fylkesvei 735 i Hedmark** gikk mellom Røset og Tolga skole i Tolga. Veien var 15,6&nbsp;km lang

2019 ble veien erstattet av fylkesvei 2258, fylkesvei 2260 og fylkesvei 2261.

## Kommuner og knutepunkter

*Endepunkt Røset

## Referanser


## Eksterne lenker
* Vegvesenets vegkart
Pro Cycling Manager

***Pro Cycling Manager*** *(PCM)* er et videospill av Cyanide hvor spilleren kontrollerer et profesjonelt sykkellag. Oppgaven er å trene syklistene og hente inn nye, samt ta kontroll over dem under selve løpene i 3D-grafikk. I tillegg må du holde orden på finansene og andre utenomsportslige ting. Det finnes også noen andre spillmoduser. Banesykling og Armada er to av dem.

Hver etappe kan enten spilles av deg eller simuleres. Velger du å spille etappen, vises rittet på skjermen. Du har kontroll over hver enkelt rytters innsats, hvordan de skal oppføre seg i feltet (gå i brudd, kjøre i front etc.), når de skal få mat, hvem som skal beskyttes, når de skal spurte og lignende.

Tiden mellom rittene er tiden der du tar for deg alt som har med laget å gjøre; kjøper utstyr, skaffer sponsorer, forhandler om kontrakter med rytterne og lignende.

Det er 81 lag med på spillet, og 180 forskjellige løp. Spilleren kan for eksempel styre lag som Astana, Lampre-Merida og Team Sky. Det fins også mange tilleggspakker som kan lastes ned fra Internett. Blant disse finnes det pakker med mange flere løpere, flere lag og flere løp, blant annet *[[Rogaland GP]]* og *[[Ringerike Grand Prix]]*.

## Originalen (2005)
Over 40 lag og over 1000 syklister. Mer enn 450 løp.

## Sesong 2006
50 lag og 1200 ryttere. 465 løp.
*Nye spillemåter for individuell tempo og lagtempo.

## Sesong 2007
Delta i over 500 ritt. 61 profesjonelle sykkelteam og mange ryttere.

## Sesong 2012
Delta i 180 ulike løp og spill med 81 forskjellige lag.

## Armada
I 2012 versjonen av Pro Cycling Manager kom Cyanide med en ny funksjon, Armada. Det går ut på å bygge seg et lag med syklister som du får i pakker, og spille med dem mot andre personer online. Om du vil kjøpe pakker med ekte penger, eller med mynter du tjener ved å spille er valgfritt. Rytterne er delt inn i tre kategorier. Det er gull, sølv og bronseryttere. Gullryttere er syklister som Alberto Contador, Mark Cavendish og Bradley Wiggins, mens sølv og bronseryttere er syklister med dårligere prestasjoner. Denne nye måten å spille online på er blitt tatt godt imot av spillene og det forventes flere forbedringer på Armada til 2013 versjonen av Pro Cycling Manager.

## Eksterne lenker
* 
* Norges offisielle PCM-community
PCM (andre betydninger)

**[[PCM]]** er en forkortelse for Pulse Code Modulation.

PCM kan også være en forkortelse for blant annet:

* Pro Cycling Manager, videospill av Cyanide hvor spilleren kontrollerer et profesjonelt sykkellag.
Tameside

**Tameside** er et administrativt distrikt med status som *[[metropolitan borough]]* i Stor-Manchester i England. Administrasjonssenteret er Ashton-under-Lyne. Navnet kommer fra elven Tame, som renner gjennom distriktet. Det grenser mot Derbyshire i øst, Oldham i nord, Stockport i sør og City of Manchester i vest. 

Distriktet ble opprettet 1. april 1974 ved sammenslåing av Ashton-under-Lyne, Mossley, Audenshaw, Denton og Droylsden i Lancashire samt Stalybridge, Hyde, Dukinfield og Longdendale i Cheshire.

## Steder i distriktet

* Ashton-under-Lyne, Audenshaw
* Broadbottom
* Carrbrook, Copley
* Denton, Droylsden, Dukinfield
* Flowery Field
* Gee Cross, Godley, Godley Green, Guide Bridge
* Hartshead Green, Hattersley, Haughton Green, Hazelhurst, Hollingworth, Hyde
* Landslow Green, Longdendale, Luzley
* Millbrook, Mossley, Mottram in Longdendale
* Newton
* Park Bridge
* Roe Cross
* Stalybridge
* Warhill, Woolley Bridge
Fylkesvei 732 (Hedmark)

**Fylkesvei 732 i Hedmark** gikk mellom Eggestua og Nordvangen i Tolga. Veien var 9,1&nbsp;km lang

2019 ble veien erstattet av fylkesvei 2258 og fylkesvei 2260.

## Kommuner og knutepunkter

* Eggestua
* Vingelen
* fra Vingelen til  Storkvennan (5,1&nbsp;km)

*Endepunkt Nordvangen

## Referanser


## Eksterne lenker
* Vegvesenets vegkart
Fylkesvei 2264

**Fylkesvei 2264** går mellom Gruva og Osmoen i Os.

Frem til 2019 hadde veien betegnelsen fylkesvei 751 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 

*
Nidaros domkor

**Nidaros domkor**, et av Nidarosdomens fem faste kor, er et kammerkor som fremfører sentrale kirkemusikalske verk fra hele det omfattende korrepertoaret. 

A cappella-musikk, gjerne både nyere og norsk sådan, er et viktig satsningsområde, men også større og mindre verk med orkester og solister er en del av korets repertoar. Koret kjennetegnes ved sine allsidige uttrykksformer, som spenner fra unison gregoriansk sang og sang i mindre ensembler til verk for to kor. Dette gir den enkelte sanger store musikalske utfordringer. Koret ble startet i 1946 og består av ca. 40 sangere. 

Nidaros domkor har under sin dirigent og tidligere kunstneriske leder Vivianne Sydnes etablert seg som en sentral aktør i byens musikkliv. Siden januar 2016 ledes koret av Karen Haugom Olsen. Koret har deltatt på Trondheim Kammermusikkfestival og samarbeider med blant andre Trondheim Symfoniorkester, Trondheim Jazzforum, Norsk Barokkorkester og NRK. 

Årlig gir koret om lag 15 konserter og spiller en sentral rolle i Nidarosdomens gudstjenesteliv. Koret reiser jevnlig på utenlandsturneer.

## Eksterne lenker
* 
* Nidarosdomen
Kompostering

**Kompostering** beskriver nedbrytningsprosessen som organisk avfall gjennomgår for å bli til ny jord.

Bønder har til alle tider samlet opp og fordelt gress- og planteavfall, for eksempel under frukttrær. Nedbrytningen har deretter skjedd i det tempo naturen har muliggjort (*kaldkompost*). I møkkakjelleren har tempoet i nedbrytningen vært raskere. En del av prosessene utvikler varme som fører til at mikrobene kan holde høyere tempo enn ute (tilnærmet *varmkompostering*).

Kompostering fremstår mange steder som et alternativ til innsamling og forbrenning av matavfall. Hjemmekompostering var lansert i 1990-årene med tilbud om flere typer kompostbinger for varmkompostering. Enkelte kommuner gikk ut med tilbud om nedsatt renholdsavgift. Det ble fort klart at dette krevde både tilsyn og gode bruksanvisninger. I tillegg ble der en mengde ny jord som måtte fordeles på egen eiendom. Tiltaket fikk derfor noe begrenset omfang. For å kunne inngå en slik avtale, forutsetter dette innkjøp av godkjent svanemerket beholder. De fleste kommuner henviser til KompostBjørn som er en svanemerket kompostbinge. Fra 1. september 2016 satte flere kommuner et krav om kurs i hjemmekompostering for å kunne inngå avtalen,. 

For huseiere med hage er likevel haugen eller bingen i et hjørne av hagen et godt sted å anbringe planteavfallet etter at det er fjernet med rive og løvrake.

## Komposteringsanlegg

I Norge finnes mer enn 40 komposteringsanlegg for behandling av mer enn 450&nbsp;000 tonn våtorganisk avfall. Moderne anlegg er bygget for anaerob behandling av avfallet med gjenvinning av biogass.

Det største selskapet i Norge er BioPlan Norge AS, som er et driftsselskap som driver komposteringsanlegg med mottak og behandling av avfallsprodukter som matavfall og slam. Anleggene som eies av BioPlan er plassert i Odda, Eidfjord og Flora. Det lages ulike typer jord og gjødselsprodukter basert på kompost ved anleggene.

## Bokashi
Bokashikompostering er en anaerob komposteringsmetode som fermenterer eller gjærer matavfallet. Metoden ble opprinnelig utviklet i Japan av Dr. Teruo Higa.
Fermenteringen skjer ved hjelp av melkesyrebakterier. Enzymene aktiveres og blandes med strø. Strøet er normalt kim/ kli. Prosessen skiller seg fra annen kompostering ved at den foregår i en helt lufttett  beholder. Matavfall og annet organiske materiale blandes med bokashistrø og fermenterer i 14 dager. Deretter blandes bokashi med jord. Etter at det fermenterte matavfallet kommer i kontakt med jord vil det i løpet av 2-6 uker omdannes til næringsrik kompostjord. Prosessen beskrives som totalorganisk. Bokashistrø kan lages selv ved å blande EM-1 med melasse og hvetekli, en prosess som tar rundt 6 uker. Det er også mulig å kjøpe ferdig aktivert bokashistrø. Bokashistrø inneholder bl.a. melkesyrebakterier, melasse, og strø.

## Referanser


## Litteratur
*Ken Thompson, oversatt av Lene Stokseth: *Kompost*. Damm. ISBN 978 82 04 14029 6

## Eksterne lenker
* Fra avfall til kompost
* Kompost 

* Kompostering
* Kompostbeholdere | Svanemerket.no
* Kompost Bjørn | Svanemerket.no
* Kompostbjørn - norskprodusert kompostbinge | Strømbergs Plast
Dion Dublin

**Dion Dublin** (født 22. april 1969 i Leicester i England) er en engelsk tidligere fotballspiller som spilte for bl.a. Manchester United, Aston Villa, Celtic FC og to ganger for Norwich City. Han slo gjennom i Cambridge United og har fire landskamper for .

Han er mest kjent som spiss, men har også spilt forsvar de siste årene. Dublin har spilt for flere engelske klubber. Han startet  sin karriere i Norwich, men gikk til Cambridge United i 1988 på grunn av for lite spilletid. I Cambridge fikk han stor suksess, og rykket opp to sesonger på rad; fra fjerde til andre divisjon. Han ble kjøpt av Manchester United for 1 million pund, men han mistet mesteparten av 1992/93- sesongen på grunn av beinbrudd og fikk ikke medaljen for å ha vunnet Premier League på grunn av for få spilte kamper. Han gikk i 1994 for 2 millioner pund til Coventry City. Der etablerte han seg som en engelsk toppspiss, og sesongen 1997/98 fikk han sin første av i alt fire kamper for England. Han ble også toppscorer i Premier League sammen med Michael Owen og Chris Sutton med 18 mål.

I 1998 gikk han til Aston Villa for 4,5 millioner pund, hvor han fikk en pangstart med syv mål på de første tre kampene. Han fikk spille ganske fast på Villa inntil i 2002 da han ble tredjevalg etter Juan Pablo Ángel og Peter Crouch, og ble lånt ut til Millwall FC. Da han kom tilbake fra lån var han igjen førstevalg på topp sammen med Darius Vassell. I 2004 gikk han til Leicester City som Bosman-spiller. Der var han til januar 2006, da gikk han til Celtic FC. Der spilte han bare til september 2006. Da gikk han tilbake til Norwich, hvor han hadde startet sin karriere nesten 20 år tidligere.

## Referanser


## Eksterne lenker
* 
* Dion Dublin på Ex-canaries.co.uk
Fylkesvei 531 (Hedmark)

**Fylkesvei 531 i Hedmark** gikk mellom Os gamle skole og fylkesgrensen ved Rektørsvollen i Os. Veien var 5,9&nbsp;km lang

2019 ble veien en del av fylkesvei 6524.

## Kommuner og knutepunkter

*

## Referanser


## Eksterne lenker
* Vegvesenets vegkart
Stan Cullis

**Stan Cullis** (født 25. oktober 1916 i Ellesmere Port, Cheshire, England, død 28. februar 2001) var fotballspiller og fotballtrener og er nok mest kjent for sine gode prestasjoner som trener for Wolverhampton Wanderers.

## Karriere som spiller
Cullis gikk på *Cambridge Road School* i Ellesmere og sommeren 1930 startet han sin karriere for lokalklubben *Ellesmere Port Wednesday*.
Han ble forsøkt hentet av flere klubber, men i februar 1934 signerte han for Wolves og han var kaptein på 3. laget og reservelaget til klubben. 12 måneder senere gjorde han sin førstelagsdebut for klubben i et 2–3 tap hjemme mot Huddersfield. Han ble også kaptein for førstelaget før han var 20 år gammel.

På den tiden var Wolves i ferd med å bli et av topplagene i England, noe de beviste gjennom å bli nr 2 i serien i 1938 og 1939. Dessverre tok 2. verdenskrig vekk syv lange år av Cullis karriere på fotballbanen og på grunn av krigen spilte han kun 12 offisielle kamper for , selv om han også i tillegg til dette 20 landskamper under krigen. Han ble også spiller nr 62 som fikk æren av å være kaptein på landslaget i en bortekamp mot Romania den 24. mai 1939.

Når ligafotballen i England startet opp igjen etter krigen i 1946, spilte Cullis bare 1 sesong til i Wolves-trøya. Det ble også en sesong der klubben såvidt klarte å hente hjem sitt første ligatrofé. Etter 171 spilte kamper for klubben uten å vinne noen troféer, la Cullis opp i 1947 og ble med i trenergruppen til Wolves.

## Karriere som trener
I 1948, kun 31 år gammel, ble Cullis hovedtrener i Wolves og han ledet klubben gjennom den mest suksessrike perioden til dags dato.

I sin første sesong ble han den yngste treneren til å vinne FA-Cupen da Wolves slo Leicester på Wembley. Dette var klubbens første trofé siden 1908 og fem år senere passerte de rivalene West Bromwich Albion og vant sitt første ligagull. Cullis ledet Wolves til to ligatittler til, i 1958 og 1959 og når de i tillegg var de veldig nære i 1960 å vinne sitt tredje ligagull på rad, men klarte istedenfor å vinne FA-Cupen var klubben nå definitivt etablert som et av de beste lagene på De britiske øyer.

Utover 1960-tallet begynte klubben å slite og Cullis ble overraskende sparket i 1964. Han uttalte at han aldri ville jobbe innen fotball igjen, men han returnerte ett år senere som trener for Birmingham City uten at han klarte å få samme suksess som han hadde hatt i Wolves.

Cullis ga seg som trener i 1970 og han døde i 2001 i en alder av 84 år.

## Utmerkelser
* Cullis har fått en tribuneseksjon på Wolves sin hjemmearena, Molineux Stadium,  oppkalt etter seg, The Stan Cullis Stand.
* I 2003 ble han inkludert i English Football Hall of Fame for sin innflyteslse som trener.

## Referanser


## Eksterne lenker
* 
* England Football Online sin oversikt over landslagskapteiner
Klassekamp

**Klassekamp** er en klassekonflikt slik den betraktes ut fra sosialistisk teori eller perspektiv.

Marx' klassebegrep har intet å gjøre med noen nedarvet kaste, og det er heller ikke helt det samme som en sosial klasse i sosiologisk forstand, som i overklasse, middelklasse og underklasse (begreper som er knyttet til inntekt eller formue, men også til kulturelle preferanser). Under det kapitalistiske historiske utviklingsstadium som Marx beskriver forstås klasseinndelingen som plassering i det økonomiske system, eller den sosiale struktur som eksisterer under kapitalismen.

Marx opererer i hovedsak med to klasser, som omfatter det meste av befolkningen: proletariatet og borgerskapet *(bourgeoisiet)*. Andre klasser, slik som småborgerskapet, har karakteristika fra begge disse klassene. Proletariatet eller arbeiderklassen er arbeidstakere i bedriftene, og borgerskapet eier bedriftene. De to klassene har dermed stikk motsatte interesser, ved at arbeidstakerne ønsker høyest mulig lønn og best mulige arbeidsbetingelser, mens borgerskapet vil at lønnsnivået skal være så lavt som mulig for å holde kostnadene nede. Denne interessemotsetningen er grunnlaget for kampen mellom klassene.

Innenfor de sosialistiske tankesystemer er det variasjoner i hvordan klassekampen skal betraktes og innordnes. Karl Marx og Friedrich Engels, som var kommunismens ledende ideologer, fremla sitt grunnsyn på klassekampen i skriftet *[[Det kommunistiske manifest]]* av 1848. Etter deres syn er klassekampen et drivende element i historien (se historisk materialisme), og klassekampen mellom kapitalismens proletariat og borgerskap vil lede til proletariatets seier gjennom opprettelsen av en sosialistisk statsmakt.

## Forestillingen om klassekampen før Marx
Trass i den utbredte oppfatning om at Karl Marx står bak begrepet *klassekamp*, forekom forestillingen om samfunnets som splittet i klasser som kjemper mot hverandre allerede lang tidligere, før ordsammensetningen «klassekamp» ble til. Således talte den franske historikeren og politikeren François Guizot (1787–1874) om Frankrikes historie og mente at «klassenes kamp fyller, eller rettere sagt utgjør, hele landets historie».
Torsbreen

**Torsbreen** er et brefall på Jostedalsbreen, og er et av tre brefall ned mot Austerdalsbreen. Torsbreen ligger ved Veitastrond i Luster kommune i Vestland fylke. 

Torsbreen har ca. 900 meter høydeforskjell og er så bratt at isras skjer hyppig.
Nordre gate

**Nordre gate** eller **Nordregate** finnes flere steder:

* Nordre gate (Oslo)
* Nordre gate (Lillehammer)
* Nordre gate (Trondheim)
Nylænde (andre betydninger)

**Nylænde** kan vise til:

*Nylænde, norsk tidsskrift
*Nylænde (Oslo), en vei og et borettslag i bydel Nordstrand.
Wigan Borough FC

**Wigan Borough FC** var en engelsk fotballklubb fra byen Wigan i Lancashire i England.

De ble medlem av The Football League i 1921/22-sesongen og var der i Third Division North, de spilte der i ti år før det ble lagt ned.
Etter Wigan Borough ble det laget en ny fotballklubb i Wigan, nemlig Wigan Athletic. Men de ble ikke medlemmer av The Football League før i 1978.

Borough spilte sine kamper på Springfield Park, den ble også brukt av Wigan Athletic helt til 1998 da de byttet til JJB Stadium

## Eksterne lenker
* Litt statistikker fra Wigan Boroughs historie
Møllergata skole

**Møllergata skole** er en barneskole i Bydel St. Hanshaugen i Oslo. Skolen ble etablert som *Nordre skole* i 1861 og er med det Norges eldste byfolkeskole.

Fra høsten 2026 opphører Møllergata skole. I byggene skal Mølla videregående skole etableres fra samme høst.

## Historie
Skolen ble tegnet av Jacob Wilhelm Nordan og var blant landets største på begynnelsen av 1900-tallet, med et toppunkt i 1906 med 2&nbsp;345 elever som måtte gå på skole på to skift.

Da skolen ble etablert som *Nordre skole* i 1861 tok den over elevene fra blant annet Hammersborg skole, som samtidig ble nedlagt. Kvinnesakskvinnen Dorothea Margrethe Schjoldager var lærer ved Møllergata i nær 50 år, fra 1876. Norsk og kristendom var hennes viktigste undervisningsfag.

Møllergata skoles musikkorps er Norges første og eldste skolemusikkorps, startet av William Farre i 1901.

Oslo Skolemuseum ligger i skolens gamle rektorbolig, også kalt mellombygget.

## Noen kjente elever
* Elsa Lystad
* Arve Opsahl

## Rektorer
* 2012–: Alf Thomas Ringdal
* 2008–2012: Eva Kjøge
* 1991–2008: Pål Syrrist

## Referanser


## Eksterne lenker
* 
*  Møllergata skoles musikkorps' hjemmeside
*
Rita Abrahamsen

**Rita Abrahamsen** (født 1953) er en norsk teaterregissør og spesialpedagog. Hun har hatt et lengre ansettelsesforhold ved Trøndelag Teater.

Abrahamsen begynte som skuespiller og regissør på *[[Scene 7]]* i Oslo før hun reiste til Storbritannia hvor hun tok regiutdannelse (1977–1981). Hun har senere tatt utdanningen innen spesialpedagogikk. 

Hun har i hovedsak hatt sitt virke ved Trøndelag Teater og var fast fra 1986 til 1989. Hun har også arbeidet med oppsetninger ved Det norske teatret, Telemark Teater og Nationaltheatret. Ved Trøndelag Teater er hun kjent for stykker som *Den gang nå* (1982), *Dager blir så lange* (1986), *Svarte okser* (1988) og *Napoelons død* (1988). Ved Det Norske Teatret har hun blant annet hatt regien på *[[Chop suey|Chop Suy]]* (1987).

I 1996 startet hun den frie teatergruppen Kjernehuset sammen med Julian Gamer, for å sette opp nyskrevet samtidsdramatikk på norske scener. I 2012 startet Kjernehuset og Abrahamsen et samarbeidsprosjekt med Trøndelag Teater for å gi ungdom mellom 13 og 19 år muligheten til å få veiledning i å skrive for scenen. Prosjektet ble kalt «Unge Dramatikere», og ble videreført de påfølgende årene.

Utover sitt virke som regissør har Abrahamsen også vært medlem av Norsk Forening for Lærere i Alexanderteknikk (NFLAT) og The Society of Teachers of the Alexander Technique (STAT), som er Alexanderteknikkens internasjonale fagforening. Hun er utdannet ved Constructive Teaching Centre i London og Brighton Alexander Training Centre. Hun har drevet praksis som Alexander-terapeut i Trondheim siden 1993, og underviser i tillegg ved Institutt for musikk, NTNU. Hun har uttalt at vekslingen mellom yrket som regissør og spesialpedagog er noe hun finner svært givende. 

I 2015 mottok hun prisen «Håndtrykk» fra Norske Dramatikeres Forbund. Hun fikk prisen for sin innsats for norsk dramatikk og spesielt for prosjektet «Unge Dramatikere» ved Trøndelag Teater.  

Abrahamsen har jødisk bakgrunn. Hennes besteforeldre kom til Trondheim som jødiske flyktinger fra Øst-Europa på slutten av 1800-tallet. Hun har vært styreleder i Det mosaiske trossamfunn i Trondheim og styremedlem i Senter for studier av Holocaust og livssynsminoriteter. Hun er også med-grunnlegger og flere ganger festivalsjef for Jødisk kulturfestival i Trondheim. Hun har også vært medlem av det regjeringsoppnevnte Inkluderingsutvalget. 

## Referanser


## Eksterne lenker
*
SC Paderborn 07

**SC Paderborn 07** er en tysk idrettsklubb fra Paderborn. Klubben oppstod 1985 ved sammenslåing av **TuS Schloß Neuhaus** og **1. FC Paderborn** til **TuS Paderborn-Neuhaus**. I 1997 byttet klubben navnet til **SC Paderborn 07**. 

I 2013/14-sesongen rykket de opp til Bundesliga for første gang. Men oppholdet i Bundesliga varte ikke lenge, for de rykket ned etter 2014/15-sesongen til 2. Bundesliga etter bare én sesong. Den påfølgende sesongen endte med nok et nedrykk og Paderborn spiller fra og med sesongen 2016/17 i 3. Liga. Det ble opprykk i 2017/18 til 2. Liga. I 2018/19 ble det opprykk til 1. Liga.

## Spillerstall
Oppdatert 4. oktober 2024.

### Utlånte spillere

## Plasseringer

## Referanser


## Eksterne lenker
* Klubbens offisielle hjemmeside
* Spillerstall - Transfermarkt
Esna Boyd

**Esna Boyd Robertson ** (født 21. september 1899 i Melbourne, død 1966 i Skottland) var en australsk tennisspiller.

I 1922 fikk damer for første gang delta i Grand Slam-turneringen Australian Open. Boyd deltok og kom til finalen der hun møtte Margaret Molesworth som hun tapte 3-6, 8-10. Begge disse damene møttes også i finalen året etter, Boyd tapte 1-6, 5-7. Boyd spilte hele sju finaler på rad i Australian Open i årene 1922&ndash;28. Hun tapte de fem første finalene, men i den sjette, i 1928, vant hun sin første og eneste Grand Slam-tittel i single. Hun vant finalen over Sylvia Lance Harper med 5-7, 6-1, 6-2. 

Boyd vant også doubleturneringen for damer i Australske mesterskapet fire ganger og mixeddoubleturneringen tre.

## Grand Slam-titler
*  **[[Australian Open|Australske mesterskapet]]:**
** Double damer – 1922 (sammen med Marjorie Mountain)
** Mixed double – 1922 (sammen med Jack Hawkes)
** Double damer – 1923 (sammen med Sylvia Lance Harper)
** Double damer – 1926 (sammen med Meryl O'Hara Wood)
** Mixed double – 1926 (sammen med Jack Hawkes)
** Single damer – 1927 (hun beseiret Sylvia Lance Harper med 5-7, 6-1, 6-2 i finalen)
** Mixed double – 1927 (sammen med Jack Hawkes)
** Double damer – 1928 (sammen med Daphne Akhurst)

## Referanser


## Eksterne lenker
*
Isbad

**Isbad** brukes ofte til kjemiske reaksjoner eller andre ting som krever stasjonær og stabil kjøling. Den mest vanlige og kjente versjonen er en kjele\bolle fylt med vann og isbiter, som gjenstanden (reagensrør etc..) senkes ned i og holder temperaturen i mediumet\væsken stabil.

Ved kuldeblanding erstattes vannet med andre kjemikalier, vanligvis koksalt. Blandingsforholdet avgjør hvor lav temperatur som oppnås.

Aktiviteten isbading er noe annet.
Adobe Dreamweaver

**Adobe Dreamweaver** er et program for administrasjon og redigering av nettsider og nettsteder. Det inngår i dag som en del av Adobe Creative Suite, og kommuniserer tett med de andre CS-produktene. Dreamweaver har en rekke utvidelser, *Extensions*, både gratis og betalt, som kan lastes ned fra Adobe Marketplace & Exchange.

## Historie
Dreamweaver var tidligere et Macromedia-produkt, men da Macromedia i 2002 ble kjøpt opp av Adobe Systems, ble programmet en erstatter for Adobes tidligere program for websider, GoLive.

## Referanser


## Eksterne lenker
* 
*  Adobe Exchange
*  Adobe Systems
Telford and Wrekin

**Telford and Wrekin** er en enhetlig myndighet i Shropshire i England. Administrasjonssenter og største by er Telford, som ble grunnlagt som en *[[planlagt by|new town]]* i 1960-årene. Den nest største byen er Newport.

Distriktet ble opprettet 1. april 1974 ved sammenslåing av Telford, Dawley, Newport, Oakengate, Wellington, Wellington landdistrikt og deler av Shifnal landdistrikt. Det het opprinnelig *The Wrekin*, etter åsen Wrekin som er et kjent landemerke i området. Den 1. april 1988 fikk det status som enhetlig myndighet. Mange offentlige tjenester er fortsatt organisert i samarbeid med Shropshires myndigheter. Distriktet betjenes av West Mercia Constabulary. Distriktet dekker et areal på 290,31 km² og hadde 166&nbsp;641 innbyggere i 2011.

I 2000 søkte Telford og Wrekin om status som *[[Bystatus#Engelsktalende land|city]]*, men søknaden førte ikke frem. 

## Steder i distriktet
* Coalbrookdale, Crudgington
* Edgmond
* High Ercall
* Ironbridge
* Jackfield
* Newport
* Roden
* Telford
:herunder:
:* Dawley, Donnington, Donnington Wood
:* Hadley
:* Ketley
:* Madeley, Muxton
:* Oakengates
:* Priorslee
:* St George's
:* Trench
:* Wellington
* Tibberton
* Wrockwardine

## Referanser


## Eksterne lenker
*
Wolfgang Rottmann

**Wolfgang Rottmann** (født 15. mai 1973) er en tidligere østerriksk skiskytter.

Under VM 2000 i Holmenkollen ble han verdensmester på 20&nbsp;km. Under VM 2005 på hjemmebane i østerrikske Hochfilzen var han med på laget som tok bronse på stafetten.

Etter at italiensk politi foretok en uanmeldt dopingrazzia i huset der det østerrikske skiskytterlaget oppholdt seg under OL 2006 i Torino, stakk Rottmann og kollegaen Wolfgang Perner plutselig av fra leiren. Begge ble deretter utestengt fra den østerrikske OL-troppen.

I mars 2006 kunngjorde Rottmann at han la opp som aktiv idrettsutøver.

## Utestengt for livstid
Wolfgang Rottmann ble av det østerrikske skiforbundet 16. juli 2007 utestengt på livstid etter bloddopingsaken som ble kjent i forbindelse med Vinter-OL i Torino 2006. Han er også utestengt på livstid fra andre forbund tilknyttet østerriksk idrett. Tidligere i 2007 ble han også utestengt på livstid av Den internasjonale olympiske komité.

## Referanser


## Eksterne lenker
* 
* Wolfgang Rottmann utestengt for livstid
Saks (andre betydninger)

**[[Saks]]** er et klipperedskap.

**Saks** kan også referere til:

* Sachsen (norsk: Saksen), en tysk delstat 
* Saks (fangstredskap), en fangstinnretning, også kalt dyre- og revesaks
* Gripeklo hos leddyr
* Saksofon, hvis «saks» er en populær forkortelse
* Saksestil i høydehopp
* Saksestil i skihopping
* Svelse på bøylehest i turn
* Saksegrep i brytesport
* Sakseheis, en løftemekanisme
Ann Kristin Flatland

**Ann Kristin Aafedt Flatland** (født 1982) er en norsk tidligere skiskytter som representerte Vik Idrettslag.

## Karriere
Ann Kristin Flatland debuterte i verdenscupen i 2003 i finske Kontiolax, der hun kom på 56.-plass på sprinten. Allerede i sesongens andre konkurransehelg, i Hochfilzen, debuterte hun på det norske stafettlaget som gikk i mål på femteplass. Før hennes første verdenscupseier på  sprint i Oberhof i januar 2011 var hennes beste individuelle plasseringer i verdenscupen var to tredjeplasser fra sprinten i Oberhof og fra jaktstarten i Antholz fra året før, i sesongen 2009/10. 

Hun representerte Norge i VM 2005 i Hochfilzen, og oppnådde en 22.-plass på sprinten og 37.-plass i jaktstarten. I VM i Antholz 2007 tok hun en femteplass på sprinten.

I OL 2010 i Vancouver gikk hun inn til tiendeplass på sprinten, åttendeplass på jaktstarten, 14.-plass på normaldistansen og ellevteplass på fellesstarten. Hun gikk også på det norske laget som ble nummer fire på 4 x 6 km stafett.

Flatland gikk på det norske laget som tok sølv i mixed stafett i Khanty-Mansijsk 28. mars 2010. Tora Berger, Emil Hegle Svendsen og Ole Einar Bjørndalen gikk de øvrige etappene. Et snaut år senere tok hun gull i samme øvelse i VM i skiskyting 2011 i Khanty-Mansijsk, da sammen med Tora Berger, Ole Einar Bjørndalen og Tarjei Bø. Hun var med på Norges lag som vant stafetten i VM i skiskyting 2013 i Nové Město.

Hun la opp i 2014.

## Oppmerksomhet
Flatlands historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Mesterskap

### [[Skiskyting under vinter-OL|Olympiske leker]]

## Verdenscupseire

## Referanser


## Eksterne lenker
* 
*
Verbum Forlag

**Verbum Forlag** er en privat stiftelse med et ideelt formål. Stiftelsen driver forlagsvirksomhet på kristen basis.

Verbum Forlag ble stiftet 26. april 1820. Forlaget het opprinnelig Selskabet for Christelige Underviisnings- og Andagts-bøkers Udgivelse, etter hvert forkortet til Andaktsbokselskapet. Det sprang ut fra Det Norske Bibelselskap som ble stiftet fire år tidligere, i 1816. Navnet Verbum Forlag har vært i bruk siden 1985.

Forlaget utga tidlig sentrale kristne bøker som *[[Sandhed til gudfrygtighed|Pontoppidans katekismeforklaring]]*, *[[Luthers lille katekisme]]* og W. A. Wexels’ *Andagtsbok for menigmand*. I flere år var liturgiske bøker og salmebøker de viktigste utgivelsene, men fra 1985 ble virksomheten utvidet til også å omfatte litteratur for trosopplæring, kirkelig undervisning og temaer i skjæringspunktet mellom kirke, kultur og samfunn. Forlaget utgir årlig 25–30 titler.

I 1998 ble vedtektene endret slik at forlaget fikk tverrkirkelig styre, med representanter fra Den norske kirke og andre kristne trossamfunn. Siden 2011 har Verbum Forlag igjen vært en del av Det Norske Bibelselskap, som imprint og egen avdeling.

## Referanser


## Eksterne lenker
*
Vaksdal kirke

**Vaksdal kirke** er en langkirke fra 1933 i Vaksdal kommune i Vestland fylke.

Kirken er tegnet av arkitekt Ole Landmark. Byggverket er i stein og har 300 plasser.

Kirken har et alterskap fra 1933, signert Sigurd Lunde, Bergen. Det viser Getsemane, Golgata, begravelse og påskemorgen.

I kirken er et mekanisk pipeorgel bygget av Jehmlich Orgelbau i 1991. To klokker er støpt av Olsen Nauen i 1933.

Det er ikke kirkegård ved kirken. Vaksdal gravplass er ved Tveitane, noen hundre meter unna og lenger opp i høyden.

## Referanser


## Litteratur
* 

## Eksterne lenker
* 
* Vaksdal kirkelige fellesråd
* Vaksdal kyrkje i Norges kirker
*
Nuneaton and Bedworth

**Nuneaton and Bedworth** er et administrativt distrikt i Warwickshire i England. Det består av de to byene Nuneaton og Bedworth, landsbyen Bulkington og området mellom disse. Distriktet grenser mot Rugby i øst, North Warwickshire i vest, West Midlands i sør og Leicestershire i nord. 

Distriktet ble opprettet 1. april 1974 ved sammenslåing av Nuneaton og Bedworth. Det het først *Borough of Nuneaton*, men dette ble endret i 1980 på grunn av protester fra innbyggerne i Bedworth. Distriktet dekker et areal på 78,95 km² og hadde 125&nbsp;252 innbyggere i 2011.

## Referanser


## Eksterne lenker
*
Gunnar Sørensen

**Gunnar Sørensen** (født 1947) er en norsk kunsthistoriker.

Han er magister i kunsthistorie fra Universitetet i Oslo. og har tidligere ledet både Stenersenmuseet og Munchmuseet i Oslo. Sørensen har forfattet en rekke monografier om norske kunstnere.

## Referanser


## Litteratur
* Sambok 52 bøker av Gunnar Sørensen
Røde Mølle

**Røde Mølle** (etablert 1920 i Kristiania, nedlagt 1935) var en norsk danserestaurant, etablert av restauratør Sigurd Paulsen i området Tivoli. Navnet kom av husets dekorative røde mølle (over inngangen), inspirert av den franske Moulin Rouge.  Etablissementet ble lagt der det tidligere «Apollosalongen» (senere «Florasalongen») befant seg.

Man hadde en spisesal arrangert rundt et sentrert dansegulv, og to orkestre i hver ende. Første band var det amerikanske Don Parkers jazzorkester.  Norske band og eget husorkester (blant annet med Willie Vieth og Yngvar Wang) spilte fra 1928.  Etterhvert antok musikken en mer pop-orientert stil, som i «Røde Mølle Melody Boys».

Stedet var aktivt inntil Tivoliområdet ble revet (1937).

Navnet er brukt om flere bygninger. Tidligere hadde man på 1910-tallet folkerestauranten Den Røde Mølle i første etasje av Deichmanske biblioteks bygning på Grønland (Oslo).
I dag finner man teaterscenen «Røde Mølle» i Fredrikstad, mens restauranten «Den Røde Mølle» lå i Brugata 9 ved Lilletorget i Oslo, frem til den ble stengt i 2016. 

## Eksterne lenker
*
Tangenten

***Tangenten*** er et tidsskrift med fokus på matematikk i skolen. Målgruppen er matematikklærere fra barnehage til videregående og lærerstudenter.

Tidsskriftet ble startet i 1990, da det kom ut med to nummer. Siden da har det kommet ut fire nummer hvert år. Tangenten blir utgitt av Caspar forlag i Bergen. Redaktør for *Tangenten* er Bjørn Smestad.

Tangenten fungerer som medlemsblad for Landslaget for matematikk i skolen, LAMIS, og har også samarbeid med Matematikksenteret, Nasjonalt senter for matematikk i opplæringen.

## Eksterne lenker
* ''Tangenten''
Det europeiske flagg

**Det europeiske flagget**, eller **EU-flagget**, er et flagg som består av tolv gylne stjerner i sirkel på blå bakgrunn. 

Flagget ble i 1955 tatt i bruk av Europarådet og var ment å representere hele Europa, og ikke spesielle organisasjoner. I 1986 tok også den europeiske union (EU) flagget i bruk, etter å ha fått oppfordring og tillatelse fra Europarådet. Flagget benyttes nå av begge organisasjoner. 

Stjernene er plassert i sirkel for å symbolisere enhet, samhold og harmoni blant de europeiske folk. Antallet stjerner har alltid vært det samme og forklares som et symbol på perfeksjon. 

Tredveårsjubileimet for bruken av flagget som EU-flagg ble feiret i 2015 ved at det ble utgitt en felles minnemynt i alle euroland med et motiv tegnet av Georgios Stamatopoulos ved Hellas’ nasjonalbank. 

## Uoffisiell tolkning
Arsene Heitz som på fransk side regnes blant designerne av flagget i 1955, uttalte mange år senere at stjernemotivet og blåfargen i flagget var inspirert av jomfru Maria som var Jesu mor. I kristen kunst er hun ofte avbildet med en krans av tolv stjerner og på blå bakgrunn. Dette henspiller på kvinnen som viste seg på himmelen med en krans av tolv stjerner på hodet, i Johannes' åpenbaring kapittel 12 vers 1. Det er imidlertid omstridt om det er en slik forbindelse mellom mariasymbolet og det europeiske flagget.

## Referanser


## Eksterne lenker
* 
* The European Flag fra Europarådet
* 50th anniversary of the European flag fra Europarådet